Diari Oficial de la Generalitat Valenciana


Sumari del DOGV 1437, del 05-12-1990 (1990/819618)

ORDRE de 26 d'octubre de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca situada en el terme municipal de Cortes de Palles (València), denominada Baronia d'Otonell.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/26/(2)/dof/vci/html**

### Dades del document

Número de DOGV
:   1437

Data del DOGV
:   05-12-1990

Secció del DOGV
:   DISPOSICIONS GENERALS

Número del document
:   1990/819618


Data del document
:   26-10-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 26 d'octubre de 1990, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca situada al terme municipal de Cortes de Pallás (València), denominada Baronía d'Otonell.  
La Direcció General de Política Forestal i Pesquera de la Conselleria d?agricultura i Pesca, ha proposat l'adquisició de la finca denominada Baronia d'Otonell, situada en el terme municipal de Cortes de Pallàs (València).  
La finca en qüestió, típicament forestal, forma part de la gran plana de la Muela de Cortes, que confronta amb la forest de la Generalitat Valenciana del mateix nom.  
L'adquisició d'aquesta important zona forestal es justifica, vista la necessitat d'urgent repoblació i millora, i des del punt de vista de la seua correcció hidrogràfica, ja que es tracta d'una zona molt accidentada topogràficament, amb una gran superfície de vessament.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten en l?expedient,  
ORDENE:  
Article primer  
Que s'acorda l'adquisició mitjançant contractació directa, a títol onerós i en virtut de compra-venda, de la finca que a continuació es descriu:  
- Finca que antigament formava un sol terme municipal anomenat Baronia o Despoblat d'Otonell, que se suprimí i s'agregà al de Cortes de Pallàs, del qual forma part actualment, amb el nom del seu antic terme. Té una superfície de dues mil cinc-centes noranta-cinc hectàrees, vint-i-set àrees, cinquanta-dues centiàrees, de les quals mil tres-centes disset hectàrees, quaranta-quatre àrees, seixanta-tres centiàrees estan dedicades a llenyes i pasturatges; mil cent noranta-cinc hectàrees, vint-i-set àrees, quaranta-tres centiàrees a pins, i la resta està destinada a cereals i arbreda. Confronta: nord i est, riu Xúquer i carretera del Salto de Millares a Buñol; sud, terme de Millares en els barrancs de la Partició i les Donzelles (lalas), llenyot del Pou (leñajo del Pozo) i Salt de l?Espurna (Salto de la Chispa), fins al forcall de la Sabina (Horcajo de la Sabina) i oest, Fita Alta (Mojón Alto), llacunetes, Reguerall Raïmund (Reguero Raïmund), Baixador del Toll (Bajador del Charco) i riu Xúquer.  
L'immoble esmentat figura inscrit en el Registre de la Propietat de Requena, al foli 137 de llibre 8 de Cortes de Pallàs, finca 41, inscripció 20, a nom de la Caja de Ahorros de Galicia.  
Aquest immoble es troba lliure de càrregues i gravàmens.  
Article segon  
La compra que necessàriament es formalitzarà en escriptura pública, es realitzarà per un preu de quaranta-set milions de pessetes (41.920.672 PTA).  
Les despeses i els impostos que se'n deriven, seran abonades per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni, realitzarà els tràmits necessaris per a fer efectiu el que disposa aquesta Ordre.  
València, 26 d'octubre de 1990.  
El conseller d'Economia i Hisenda,  
ANTONI BIRLANGA CASANOVA


Còpia Permalink ELI